ΔΙΚΑΙΟΛΟΓΗΤΙΚΑ ΜΙΣΘΟΔΟΣΙΑΣ ΝΕΟΔΙΟΡΙΣΤΩΝ

1. Αντίγραφο ανάληψης υπηρεσίας
2. Φωτοτυπία Α.Δ.Τ. (αστυνομικού δελτίου ταυτότητας)
3. Αποδεικτικό έγγραφο Α.Μ.Κ.Α.& Α.Μ.Α. (αριθμός μητρώου ασφαλισμένου)
4. Εκκαθαριστικό εφορίας τελευταίου έτους
5. Φωτοτυπία πρώτης σελίδας βιβλιαρίου λογαριασμού τραπέζης (IBAN) με πρώτο δικαιούχο τον/την διοριστέο/-α
6. Πιστοποιητικό οικογενειακής κατάστασης (μέσω της ιστοσελίδας [www.ermis.gov.gr](http://www.ermis.gov.gr/) με κωδικό taxisnet)
7. Πιστοποιητικό ΚΕΠΑ (σε περίπτωση αναπηρίας διοριστέου/-έας ή τέκνου αυτού/-ης)
8. Βεβαίωση σπουδών τέκνων που φοιτούν στην τριτοβάθμια εκπαίδευση
9. Αποδεικτικό πρώτης (1ης) ασφάλισης σε οποιονδήποτε ασφαλιστικό φορέα, δηλ. πρώτη καρτέλα ενσήμων ή βεβαίωση ασφαλιστικού φορέα (π. ΤΕΒΕ, ΙΚΑ, …), κ.λπ. προκειμένου να διαπιστωθεί αν ο/η διοριστέος/-α είναι παλιός/-ά ή νέος/-α ασφαλισμένος/-η **πριν ή μετά το 1993** (σημειώνεται ότι η βεβαίωση απογραφής ασφαλισμένου από τον Ε.Φ.Κ.Α. δε θεωρείται αποδεικτικό πρώτης ασφάλισης, ούτε η εκτύπωση όλων των ενσήμων από το atlas)

ΕΝΑΛΛΑΚΤΙΚΑ: στο site e-ΕΦΚΑ

Ηλεκτρονικές Υπηρεσίες για Ασφαλισμένους - Μισθωτοί – Ασφαλιστική Ικανότητα (με κωδικό taxisnet)

1. Υπεύθυνη δήλωση στην οποία ΟΛΟΙ δηλώνουν αν έχουν ή όχι προϋπηρεσία στο Δημόσιο σε Ν.Π.Δ.Δ., Ο.Τ.Α. α’ και β’ βαθμού πριν το 2011:
	* Όσοι δεν έχουν προϋπηρεσία καταθέτουν ΜΟΝΟ την ως άνω δήλωση.
	* Όσοι έχουν προϋπηρεσία καταθέτουν την ως άνω δήλωση με αποδεικτικό βεβαίωσης προϋπηρεσίας (\*), ΕΠΙΛΕΓΟΝΤΑΣ φορέα ασφάλισης (δημόσιο ή ΙΚΑ).

(\*) Ζητείται ΜΙΑ ΜΟΝΟ βεβαίωση πριν το 2011 (καθώς αφορά την ένταξη στη μισθοδοσία και όχι την αναγνώριση προϋπηρεσίας)

Τα παραπάνω θα κατατεθούν με αίτηση του/της ενδιαφερόμενου/-ης στο πρωτόκολλο της υπηρεσίας υπόψη του τμήματος Β’ Οικονομικού. Στην αίτηση θα πρέπει να αναγράφονται πλήρη στοιχεία επικοινωνίας (τηλέφωνο σταθερό και κινητό, e-mail), το Φ.Ε.Κ. διορισμού & ο κλάδος διορισμού π.χ. ΠΕ 88.04 Διατροφής.

Η εκκαθάριση της μισθοδοσίας θα πραγματοποιηθεί αναδρομικά από την ημερομηνία ανάληψης υπηρεσίας με το εισαγωγικό μισθολογικό κλιμάκιο ν. 4354/2015 ενώ τυχόν μισθολογικές διαφορές που θα προκύψουν από αναγνώριση προϋπηρεσίας ή τίτλων σπουδών θα ενταχθούν στη μισθοδοσία σε μεταγενέστερο χρόνο, αφού ακολουθηθούν οι προβλεπόμενες διαδικασίες.

Δεδομένης της παρούσας κατάστασης δημόσιας υγείας (covid19) τα ζητούμενα δικαιολογητικά θα κατατίθενται **απευθείας** στο πρωτόκολλο της υπηρεσίας (Λ. Συγγρού 165, 4ος όροφος).

Για οποιαδήποτε πληροφορία μπορείτε να αποστείλετε ηλεκτρονικό μήνυμα στο michan@dide-d-ath.att.sch.gr ή να καλείτε στα τηλέφωνα 213 1617 367, -364.

Η μη ορθή και ελλιπής υποβολή των ανωτέρω θα προκαλέσει καθυστερήσεις στην ένταξή σας στη μισθοδοσία.

Η επικοινωνία θα γίνεται με τους παραπάνω τρόπους αμφίδρομα και παρακαλούμε για τη μη προσέλευσή σας στους χώρους των γραφείων.

Ευχαριστούμε για τη συνεργασία.